**Mežinieku pamatskolas**

 **pašnovērtējuma ziņojums**

Dobeles novada Jaunbērzes pagastā

|  |  |
| --- | --- |
| 22.10.2021. |  |
|  |  |

Publiskojamā daļa

SASKAŅOTS

|  |  |  |
| --- | --- | --- |
| Dobeles novada Izglītības pārvaldes vadītāja |   |   |
| (dokumenta saskaņotāja pilns amata nosaukums) |
|   |   |  Aija Didrihsone |
| (paraksts) |   | (vārds, uzvārds) |
|  26.10.2021. |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| **Izglītības programmas nosaukums**  | **Izglītības****programmas** **kods** | **Īstenošanas vietas adrese** **(ja atšķiras no juridiskās adreses)** | **Licence** | **Izglītojamo skaits, uzsākot programmas apguvi vai uzsākot 2020./2021.māc.g.**  | **Izglītojamo skaits, noslēdzot programmas apguvi vai noslēdzot 2020./2021.māc.g.** |
| **Nr.** | **Licencēšanas****datums** |
| Pamatizglītības programma | 21011111 | Skolas iela 2,Jaunbērzes pagasts, Dobeles novads. | V-3892 | 27.08.2020. | 93 | 92 |
| Speciālās pamatizglītības programma. Izglītojamiem ar mācīšanās traucējumiem | 21015611 | Skolas iela 2, Jaunbērzes pagasts, Dobeles novads. | V-3893 | 27.08.2020. | 3 | 3 |
| Speciālās pamatizglītības programma. Izglītojamiem ar garīgās attīstības traucējumiem. | 21015811 | Skolas iela 2, Jaunbērzes pagasts, Dobeles novads. | V-3894 | 27.08.2020. | 8 | 8 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| **NPK** | **Informācija** | **Skaits** | **Komentāri (nodrošinājums un ar to saistītie izaicinājumi, pedagogu mainība u.c.)** |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 20 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | Nav |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 5 |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

1.prioritāte. **Kompetenču pieejas pakāpeniska ieviešana.**

Sasniedzamie rezultāti:

* 75% pedagogi vada mūsdienīgas, kvalitatīvas, efektīvas mācību stundas, izmanto “Skola2030” metodiskos materiālus;
* ieviests jaunais izglītības saturs 1.,2. un 4.,5., 7.,8. klasēs;
* diagnosticētas izglītojamo apgūtās zināšanas un prasmes attālināto mācību laikā, īstenots pasākumu plāns nepilnību novēršanai;
* 90% pedagogu ievēro izglītības iestādes izglītojamo mācību sniegumu vērtēšanas kārtību.

2.prioritāte**. Atbalsts izglītojamiem.**

Sasniedzamie rezultāti

* savlaicīgi veikta izglītojamo individuālo spēju diagnosticēšana; sniegts individuāls atbalsts izglītojamiem uzvedības un mācīšanās grūtību novēršanai;
* visiem izglītojamiem ar speciālām vajadzībām sagatavoti individuālie izglītības programmas apguves plāni;
* par 20% palielinājies izglītojamo skaits gada laikā, kuriem izvērtētas viņu speciālās vajadzības un pieņemts lēmums par nepieciešamo atbalsta pasākumu piemērošanu.
* izglītojamie tiek aktīvi iesaistīti ESF projektā “PuMPuRS, nodrošinot personalizētu atbalstu mācību pārtraukšanas risku mazināšanai.

3.prioritāte. **Iestādes vides labiekārtošana atbilstoši jaunā mācību satura apguvei.**

Sasniedzamie rezultāti

* apzinātas tālākās attīstības vajadzības, sagatavots budžeta pieprasījums, nodrošināta pakāpeniska mācību vides iekārtošana jaunā mācību satura īstenošanai.

4.prioritāte. **Vienotas izpratnes veidošana par izglītības iestādes darba organizāciju un izglītības kvalitāti.**

Sasniedzamie rezultāti

* nodrošināts izglītības iestādes darbības tiesiskums;
* sagatavoti jauni iekšējie normatīvie akti, nodrošināta izglītības iestādes darbu reglamentējošo tiesību aktu ievērošana;
* izglītības iestādes darba pašvērtēšanā iesaistītas visas ieinteresētās puses: personāls, izglītojamie, viņu likumiskie pārstāvji un iestādes dibinātājs;
* par 20% pieaug visu pašvērtēšanā iesaistīto mērķgrupu gatavība iesaistīties pārmaiņu īstenošanā izglītības iestādē;
* organizētas 2 sanāksmes iestādes darba pašvērtēšanas procesa īstenošanai.
1. **Izglītības iestādes darbības pamatmērķi**
	1. Izglītības iestādes vīzija un misija

**Vīzija.** Mežinieku pamatskola-mūsdienīga, sabiedrībai atvērta, izglītojamiem draudzīgaizglītības iestāde, kultūras un sporta centrs Jaunbērzē un tās apkārtnē.

**Misija.** Katra izglītojamā individuālo spēju attīstība mūsdienīgā, veselīgā un drošā vidē.

* 1. Izglītības iestādes vīzija par izglītojamo

Mežinieku pamatskolas absolvents ir zinātkārs, motivēts, tikumīgs, mērķtiecīgs, atbildīgs, uz sadarbību vērsts cilvēks.

* 1. Izglītības iestādes vērtības– **cilvēka cieņa, latviešu valoda, daba, kultūra, Latvijas valsts.**
	2. **2020./2021**.mācību gada darba **prioritātes** (mērķi/uzdevumi) un sasniegtie rezultāti

1.prioritāte. **Kompetenču pieejas pakāpeniska ieviešana.**

* Izglītības iestādē organizētas izglītojoši informatīvās sanāksmes mācīšanas pieejas maiņai, definēti mūsdienīgas, efektīvas mācību stundas kritēriji.
* Pedagogi iepazinušies ar jauno pamatizglītības standartu un pieejamiem materiāliem “Skola2030”- mācību priekšmetu programmu paraugiem, metodiskajiem materiāliem, sagatavojuši kalendāros plānus.
* Organizēta pedagogu profesionālā pilnveide kompetenču pieejā balstīta mācību satura ieviešanai.
* Jaunais mācību saturs īstenots 1., 4., 7.klasēs, veicināta pedagogu sadarbība integrēta, starpdisciplināra mācību procesa īstenošanā.

2.prioritāte**. Atbalsts izglītojamiem.**

* Sagatavoti un realizēti individuālie izglītības programmas apguves plāni izglītojamiem ar speciālām vajadzībām, nodrošināta individuāla pieeja un atbalsta pasākumi.
* Apzināti izglītojamie ar grūtībām mācībās, uzvedības traucējumiem, ģimeņu sociālajām grūtībām, iespēju robežās izglītojamiem sniegts nepieciešamais atbalsts.
* Iestādes audzināšanas darbā aktualizētas vērtības un tikumi, aktualizētas metodes- “atbalsts pozitīvai uzvedībai”.

3.prioritāte. **Iestādes vides labiekārtošana atbilstoši jaunā mācību satura apguvei.**

* Nomainīta nolietotā datortehnika, tiek iekārtots jauns informātikas kabinets.
* Papildināta iestādes materiāltehniskā bāze, iegādātas interaktīvās tāfeles, datori pedagogu darba vajadzībām, labiekārtota zona sporta aktivitātēm izglītības iestādes pagalmā.
* Papildināts mācību un metodiskās literatūras klāsts, iegādāti jauni mācību līdzekļu komplekti jaunā satura apguvei.

4.prioritāte. **Vienotas izpratnes veidošana par izglītības iestādes darba organizāciju un izglītības kvalitāti.**

* Visas mērķgrupas- izglītojamie, pedagogi, izglītojamo vecāki, dibinātājs ir iesaistīti izglītības iestādes darbības pašvērtēšanā.
* Veidota vienota izpratne par iestādes attīstības plānošanu, apzinātas iestādes tālākās attīstības vajadzības, attīstības stratēģijas, mērķi un veicamie uzdevumi.
* Iestādes darbības izvērtēšanā izmantotas dažādas metodes- anketēšana, dokumentu izpētes, sarunas un situāciju analīzes.
* Pilnveidota izglītības iestādes mājas lapa [www.meziniekuskola.lv](http://www.meziniekuskola.lv), regulāri tiek ievietota aktuāla informācija par izglītības iestādes darbu, izveidots izglītības iestādes “Facebook” konts ātrākai un efektīvākai saziņai ar sabiedrību.
* Izglītības iestādes darbības popularizēšanai un izglītojamo piesaistei sagatavota reklāmas īsfilma.
* Aktualizēti iestādes normatīvie akti atbilstoši pārmaiņām izglītībā, epidemioloģiskajai situācijai.

**3. Kritēriju izvērtējums**

* 1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Mērķtiecīgi veikta iestādes attīstības plānošana. | Palielināt vecāku iesaisti un līdzdalību iestādes attīstības plānošanā un tās darbības izvērtēšanā. |
| Vadītājs iestādes sasniedzamo rezultātu īstenošanā deleģē pienākumus administrācijai un veiksmīgi iesaista pedagogus. | Iestādes sasniedzamo rezultātu īstenošanā aktīvāk iesaistīt Skolas padomi un Skolēnu pašpārvaldi. |
| Vadītājam ir vīzija par vadības komandas darba sistēmu un tās sasniedzamajiem rezultātiem. | Pilnveidot vadības komandas darbu. |
|  Mērķtiecīgi un efektīvi veic iestādes budžeta līdzekļu pārvaldību, piesaista finanšu līdzekļus no ESF projektiem. | Apzināt iespējas izglītības iestādē dibināt atbalsta biedrību. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Vadītājs nodrošina izglītības iestādes tiesiskumu, izstrādā iekšējos normatīvos aktus, veic to aktualizāciju. | Veicināt sadarbību ar jomu speciālistiem sarežģītu tiesību jautājumu risināšanā.  |
| Vadītājs nodrošina demokrātisku pārvaldības modeli, uzņemas atbildību, pieņem argumentētus lēmumus krīzes situācijās. | Nodrošināt vecāku līdzdalību lēmumu pieņemšanā un to izpildē. |
| Vadītājs īsteno stratēģisko, krīzes un starpkultūru komunikāciju. | Iespējams paaugstināt vadītāja spēju komunicēt dažādās auditorijās. |
| Vadītāja darbība ir ētiska, tiek īstenota cieņpilna komunikācija. |   |
| Vadītājs seko līdzi aktualitātēm izglītībā, ir informēts par valstī noteiktajiem mērķiem. | Saskaņot iestādes attīstības prioritātes ar valsts stratēģiskajiem mērķiem izglītībā. |
| Vadītājam ir nepieciešamās zināšanas un izpratne mācību, audzināšanas, skolvadības jautājumos. | Palielināt vadītāja iesaisti un atbildību izglītības iestādes kvalitātes monitoringa nodrošināšanā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Veiksmīga vadītāja sadarbība ar pašvaldību iestādes attīstības plānošanā, izglītības programmu īstenošanai nepieciešamo resursu nodrošināšanā. | Sadarbībā ar dibinātāju izvirzīt iestādes kvalitatīvos un kvantitatīvos mērķus. |
| Vadītājs iesaistās pašvaldības rīkotajās aktivitātēs. |  |
| Vadītājs atbalsta pedagogu iniciatīvas jaunu mācību metožu ieviešanā, mūsdienīgu mācību tehnisko līdzekļu iegādē un mācību kabinetu iekārtošanā.  | Organizēt regulāru pedagogu dalīšanos ar “labo praksi”. |
| Apzinātas pedagogu profesionālās kompetences un iesaiste iestādes attīstības plānošanā, izveidota jauna vadības komanda. | Veicināt iestādes vadības komanddarbu un sadarbību mērķtiecīgai izglītības kvalitātes paaugstināšanai. |
| Vadītājs nodrošina Skolas padomes darbību. | Uzlabot Skolas padomes darbību, paplašinot Skolas padomes sastāvu ar pašvaldības/dibinātāja pārstāvi, veicināt Skolas padomes dalībnieku izpratni par Skolas padomes darbību. |
| Vadītājs pārrauga Skolēnu līdzpārvaldes darbību, direktora vietnieks audzināšanas darbā organizē Skolēnu līdzpārvaldes darbu. | Paplašināt Skolēnu līdzpārvaldes dalībnieku sastāvu, veicināt aktīvāku izglītojamo iesaisti izglītības iestādes darbībā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Pedagogiem nepieciešamā izglītība un profesionālā kvalifikācija atbilst normatīvo aktu prasībām. Informācija valsts informācijas sistēmā (turpmāk-VIIS) tiek regulāri ievadīta aktualizēta.Izglītības iestāde regulāri iegūst informāciju no Sodu reģistra.Iestādē ir 1 vakance- fizikas skolotājs (4 kontaktstundas).  | Piesaistīt fizikas skolotāju.Nodrošināt mācību stundu aizvietošanu.  |
| Informācija par pedagogu profesionālo pilnveidi ir apkopota un regulāri tiek ievadīta VIIS.Gandrīz visu pedagogu profesionālā pilnveide atbilst normatīvajos aktos noteiktajam prasībām, 3 gadu laikā ir notikusi 36 stundu apjomā, visiem pedagogiem ir profesionālā pilnveide vismaz 6 stundu apjomā “Bērnu tiesības aizsardzību aizsardzības”, klases audzināšanas un speciālās izglītības jautājumos. Diviem pedagogiem, kas uzsākuši darbu izglītības iestādē 2021./2022.mācību gadā, nav veikta profesionālā pilnveide atbilstoši normatīvo aktu prasībām. | Sagatavot pedagogu profesionālās pilnveides grafiku, plānojot iestādes budžeta līdzekļus.2 pedagogiem, kas 2021./2022.mācību gadā uzsākuši darbu iestādē, nodrošināt profesionālo pilnveidi. |
| Pedagogu noslodze ir optimāla.Izglītības iestādē ir izstrādāta pedagogu profesionālās darbības novērtēšanas kārtība. | Aktualizēt pedagogu piedalīšanos pedagogu profesionālās kvalitātes novērtēšanā, nodrošinot vismaz 50% pedagogu iesaisti. |
| Izglītības iestādē ir pilnveidota pedagogu pašvērtējuma veidlapa, nodrošinot pedagogiem plašākas iespējas izvērtēt savu profesionālo darbību.Izglītības iestādes vadība ir apkopojusi informāciju par pedagogu profesionālās pilnveides vajadzībām, izmantojot mācību stundu vērojumos, pedagogu anketās, pašvērtējumos, individuālajās pārrunās ar pedagogiem iegūto informāciju. | Nepieciešams nodrošināt pedagogu profesionālo pilnveidi mūsdienīga mācību procesa organizēšanas jautājumos un IKT prasmju attīstīšanai. |

1. **Informācija par lielākajiem īstenotajiem projektiem par 2020./2021.māc.g.**
	1. to īsa anotācija un rezultāti:

Izglītības iestāde iesaistās ESF projektā “Atbalsts priekšlaicīgas mācību pārtraukšanas mazināšanai” (“PuMPuRS”), 2020./2021. mācību gadā kopā piedalījās 20 izglītojamie no 5.-9.klasēm. Katra semestra nobeigumā, izvērtējot sniegto atbalstu, tika konstatēts, ka visu izglītojamo mācīšanās motivācija un mācību sasniegumi uzlabojās.

Izglītības iestāde īsteno ESF projektu “Individuālo kompetenču attīstībai”, kura darbības ietvaros tiek apmaksāts atbalsta personāla- pedagogu palīgu darbs izglītojamiem, kas apgūst speciālo pamatizglītības programmu izglītojamiem ar garīgās attīstības traucējumiem (programmas kods 21015811).

1. **Informācija par institūcijām, ar kurām noslēgti sadarbības līgumi**

Nav.

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)

2020./2021. mācību gada prioritāte **“Atbalsts pozitīvai uzvedībai” (APU), lai veicinātu pozitīvu komunikāciju un sadarbību, atbalstītu izglītojamo uzvedību atbilstoši izvirzītajiem vērtībām/tikumiem- cieņa, atbildība, drošība.**

* 1. 2-3 teikumi par galvenajiem secinājumiem pēc mācību gada izvērtēšanas:

Izglītības iestādē lielākā daļa pedagogu veiksmīgi īsteno atbalstu izglītojamo pozitīvai uzvedībai, ir uzlabojusies atsevišķu klašu saskarsmes kultūra, mazinājušies izglītojamo konflikti ar pedagogiem. Izglītojamie mācību priekšmetu stundās un klases stundās ir veikuši savas uzvedības izvērtējumu, apzinājuši klases uzvedības pozitīvās iezīmes un izvirzījuši izaugsmes mērķus 1.semestrim. Pedagogi mācību priekšmetu stundās ir veidojuši izglītojamo izpratni par vērtībām un tikumiem, akcentējot šajā mācību gadā izvirzītās vērtības/tikumus- cieņa, atbildība, drošība. Attālinātā mācību procesa laikā aktualizēti drošības un kārtības noteikumi interneta vidē, izglītojamie un pedagogi ir vienojušies par uzvedības noteikumiem tiešsaistes mācību stundu laikā, gandrīz visi izglītojamie tos ievēroja. Izglītojamiem tika nodrošinātas izglītojošas nodarbības par emocionālo vardarbību interneta vidē, mācību priekšmetu pedagogi nodarbību saturu ir integrējuši savās stundās, nodrošinot vienotu pieeju un izpratni. Izglītības iestādē tika rīkots konkurss ar balvām klašu kolektīviem, kas saņēmuši lielāko skaitu pozitīvu uzvedības ierakstu. Izglītojamo uzvedības korekcijai klasēm tika piesaistīts atbalsta personāls, nodrošinot nodarbības klašu kolektīviem un individuālas konsultācijas izglītojamiem.

1. **Citi sasniegumi**
	1. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

Pēdējo 3 gadu laikā izglītojamo mācību sasniegumi 3. un 6.klašu diagnosticējošajos darbos ir augstāki vai līdzvērtīgi valsts vidējiem rezultātiem. Pēdējo 2 gadu laikā 9.klašu izglītojamie nav kārtojuši eksāmenus, bet 2020./2021. mācību gada monitoringa darbi uzrāda vērtējumus, kas līdzvērtīgi ikdienas mācību sasniegumiem, un tie apliecina, ka izglītojamo ar nepietiekamiem mācību sasniegumiem nav.

Iespējams pievērst uzmanību 1.-9.klašu izglītojamo mācību procesa kvalitātei un mācību sasniegumiem matemātikā, latviešu valodā un angļu valoda, savlaicīgi nodrošinot nepieciešamo individuālo atbalstu mācību priekšmetu konsultācijās un iesaistot izglītojamos ESF projektā “Atbalsts priekšlaicīgas mācību pārtraukšanas mazināšanai” (“PuMPuRS”).

Izglītojamiem ar mācīšanās traucējumiem vai grūtībām pedagogu palīgi sniedza nepieciešamo atbalstu gan mācību stundās klasē, gan organizējot individuālu mācību procesu.

Tika veikts individuāls darbs, lai sagatavotu mācību priekšmetu olimpiādēm izglītojamos ar augstiem mācību sasniegumiem.

Pēc iespējas darbs noritēja klātienē, bet 2.semestra laikā pārsvarā attālināti.

Izglītības iestādes vadītājs

|  |  |  |
| --- | --- | --- |
|  |   | Zinta Puriņa |

(paraksts) (vārds, uzvārds